Det er Nordjyske Stiftstidende, der skriver om svømmehallens renovering, som samtidig betyder, at der skæres i den faste bemanding fra ti til otte medarbejdere. Det sker fordi, svømmehallens omklædningsrum samtidig ændres, sådan at gæsterne selv skal stå for at låse op og i til opklædningsskabene. - Vi vil ikke længere kunne imødekomme den personlige service i samme omfang som tidligere, siger halinspektør John Philipsen til Nordjyske Stiftstidende. Svømmehallen har cirka 140.000 gæster om året.
Frederikshavn Svømmehal står over for en større renovering og ombygning, og når svømmehallen genåbner den 18. juni, bliver det med blandt andet ny fælles sauna og dampbad.